
Mga kritikal na komentaryo sa mga atakeng 
anti-PKP ng tinaguriang PKP-1930 


Partido Komunista ng Pilipinas 


ng sumusunod ay mga sipi 
Ar sa isang artikulo ng 

tinaguriang PKP-30. Ang 
grupong ito ay dating buntot ng 
noo'y naghaharing rebisyunistang 
partidong Soviet at nakipagsab- 
watan sa pasistang diktadurang 
Marcos nang palihim mula 1972, at 
lantaran mula 1974. Mula 1972, 
ang mga susing lider ng PKP-30 
(mula kay Federico Maclang, dating 
kasapi ng PKP-Politburo 1950) ay 
inupahan bilang mga ahenteng 
paniktik ng gubyernong Manila la- 
ban sa Partido Komunista ng Pilip- 


inas. Ang kasalukuyang pangkala- 
hatang kalihim ng PKP-30 na si Pe- 
dro Baguisa at kanyang mga 
kasamahan ay patuloy na hawak at 
kinakanlong ni Col. Ernesto Mac- 
ahiya, na dati ring kasapi ng 
Komite Sentral ng Lavaistang par- 
tido na naging PKP-30 noong 
1972. 

Ang naturang artikulo ay ini- 
lathala sa internet ng Political Af- 
fairs online sa isyu nitong Oktubre 
31 - Nobyermbre 6. Ang Political 
Affairs ay nagpapakilalang “pa- 
hayagan ng Communist Party, 


USA,” isang rebisyunistang par- 
tidong malaon nang nalantad hindi 
lamang bilang tagasunod ng dating 
naghaharing partidong Soviet, 
kundi bilang isang grupo ring pina- 
mumugaran ng US Federal Bureau 
of Investigation. Pana-panahon 
itong naglilimbag ng mga akda 
mula sa PKP-30. 

Sinusundan ng kritikal na mga 
komentaryo ang mga partikular na 
siping naglalaman ng malalalang 
pambabaluktot sa datos o 
tahasang kasinungalingan at ga- 
yo'y dapat ituwid at ipaliwanag. 


PARTIDO KOMUNISTA NG PILIPINAS (PKP- 
1930) MAGDIRIWANG NG IKA-75 ANIBER- 
SARYO SA NOBYERMBRE 7, 2005 


Ipagdiriwang ng PARTIDO KOMUNISTA NG PILI- 
PINAS (PKP-1930) ang ika-75 anibersaryo ng 
pampublikong proklamasyon nito noong Nob- 
yermbre 7, 2005, kasabay ng ika-88 taong ani- 
bersaryo ng Dakilang Sosyalistang Rebolusyong 
Oktubre. 


Komentaryo: Ang buong unang talata ay pinana- 
natili. Inalis ang sumunod na sampung talata. Sa 
kalakha'y wasto ang mga iyon bagamat may ilang 
datos na hindi tumpak batay sa kasaysayan. Gayun- 
man, pasakalye lamang ang mga ito sa mga atakeng 
anti-PKP. Ang Partido Komunista ng Pilipinas na mul- 
ing-itinatag noong 1968 sa teoretikong gabay ng 
Marxismo-Leninismo-Kaisipang Mao Zedong ay tu- 
matanaw at nagbibigay-galang sa pinagmulan nito-- 


ang pagtatatag ni Kasamang (Crisanto Evangelista sa 
PKP noong 1930. Katunayan, ang pinakabeteranong 
mga kasapi ng muling-tatag na PKP ay malapit noon 
kay Evangelista mula pa maagang dekada 1930. Kabi- 
lang sa kanila sina kasamang Max Gutierrez at Fe- 
lixberto Olalia. Nauna pa sila sa mga Lava at sa mga 
Lavaistang wala pa sa PKP bago ang 1935. 

Bakit muling itinatag ang PKP noong 1968? Upang 
iwasto ang mga kamalian sa pagsasanib ng PKP at 
Partido Sosyalista noong 1938 (nang ang PKP ay nag- 
ing pinagsanib na partido ng PKP at SP) at ang 
masasahol pang pagkakamali ng dinastikong halinhi- 
nan ng magkakapatid na Lava (Vicente, Jose at Jesus) 
na nagluwal ng oportunismo, mula Kanan tungong 
“Kaliwa” at mula “Kaliwa” tungong Kanan at lubhang 
puminsala sa PKP at sa rebolusyonaryong adhikain ng 
mamamayan. Napakinabangan ng muling pagtatatag 
ang Marxismo-Leninismo-Kaisipang Mao Zedong at 
ang Marxista-Leninistang pakikibaka laban sa moder- 
nong rebisyunismo sa pandaigdigang saklaw. 


Walang takot na inorganisa ng PKP ang Hukbo ng 
Bayan Laban sa Hapon (HUKBALAHAP) na na- 
ging pangunahing hukbong gerilya sa paglaban 
sa mga mapanakop na pwersang Hapones. Isan- 
libo't dalawandaang ulit na nakipagsagupa ang 
mga iskwadron ng HUKBALAHAP sa mga pwer- 
sang Hapones at mga papet na pwersa mula Mar- 
so 1942 hanggang kalagitnaan ng 1945. Nagdu- 
lot ang mga ito ng humigit-kumulang 25,000 
kaswalti sa kaaway (karamiha'y mga lokal na pa- 
pet). Noong matapos ang gera, ang HUKBALA- 
HAP ay mayroon nang 20,000 armadong regular 
at 50,000 reserbang pwersa. Suportado ito ng 
baseng masang mahigit kalahating milyong ma- 
mamayan sa mga bayan at prubinsya ng Central 
at Southern Luzon kung saan naipamahagi ang 
dating mga asyenda at naitatag ang Probisyunal 
na Rebolusyonaryong Gubyernong Lokal. 


Komentaryo: Ang pangunahing hukbong gerilya laban 
sa Japan ay kabilang sa USAFFE na siyang lumipol sa 
100,000 sa kabuuang 150,000 tropang Hapones na 
pinamunuan ni General Yamashita sa kanyang huling 
kuta sa Cordillera. Ang maksimum na bilang ng riple ng 
HUKBALAHAP, mula noong katapusan ng World War II 
hanggang pangalanan itong Hukbong Mapagpalaya ng 
Bayan ay 3,500 lamang (kabilang na ang mga baril na 
single-shot). Ang maliit na bilang na ito ay resulta ng 
Kanang oportunistang patakarang “umurong upang 
magtanggol” ng pamunuan ni Vicente Lava na humati 
sa mga armadong iskwadron ng HUKBALAHAP sa malili- 
it na pangkat ng tatlo hanggang limang mandirigma at 
umuntol sa paglaki ng hukbong bayan mula noong hul- 
ing hati ng 1942 hanggang maagang 1944 (halos 
buong panahon ng Hapon). Di hamak na mahigit sa 
kalahating milyon ang baseng masa ng armadong rebo- 
lusyon kapwa sa Central Luzon at Southern Tagalog. 


Ang lumulubhang mga pangyayari sa ilalim ng 
mga kundisyong neokolonyal noong 1949 ay hu- 
mantong sa maling pagtatasa ng pamunuang 
Jose Lava ng PKP na umiiral noon ang isang “re- 
bolusyonaryong sitwasyon,” na tumuloy sa pag- 
oorganisa ng Hukbong Mapagpalaya ng Bayan 
(HMB) at sa paglulunsad ng armadong pag- 
tatangkang agawin ang poder. Nagapi ang ar- 
madong pag-aalsa noong kalagitnaan ng dekada 
1950, at nasawi rito ang halos 10,000 rebolusyo- 
naryo, karamiha'y mga beterano ng HUKBALA- 
HAP. 


Komentaryo: Ang “Kaliwang” oportunismo ng pa- 

munuang Jose Lava ay pumapatungkol sa pagtukoy sa 
krisis na kalagayan sa Pilipinas noong 1949 kundi sa 
paglalayong agawin ang kapangyarihang pampulitika 
sa loob ng dalawang taon sa pamamagitan ng “todong 
armadong pakikibaka,” nang hindi nagbibigay-pansin 
sa yugto-yugtong pagpapaunlad ng digmang bayan, sa 
rebolusyong agraryo at sa pagtatayo ng baseng masa. 
Sa loob ng dalawang taon matapos madakip ang pa- 
munuang Jose Lava noong Oktubre 1950, nadurog ang 
gulugod o pangunahing mga yunit ng HMB. Makaraan 
ito, nagpatupad ang pamunuang Jesus Lava ng Kanang 
oportunistang linya, na naglalayong itransporma ang 
hukbong bayan bilang “brigadang pang-organisasyon” 
noong 1955 at lusawin ang PKP sa pamamagitan ng 
patakarang “isang pila” noong 1957. Pinagtatakpan ng 
PKP-30 ang mga pangyayaring ito sa kasaysayan. 


Pagsapit ng maagang bahagi ng dekada 1960, 
kinailangang muling buuin ang PKP at bumaling 
mula sa lihim na armadong pakikibaka tungo sa 
landas ng hayag na pakikibakang pampulitika. 
Ang muling pagbubuo ng Partido ay isinagawa 
kaalinsabay ng muling pagbubuo ng mga organi- 
sasyong masa--ang Malayang Samahang 
Magsasaka (MASAKA), ang Congress of Trade 
Unions of the Philippines (CTUP) at ilan pang 
mga pederasyon ng mga manggagawa, ang Ka- 
bataang Makabayan at ang miultisektoral na 
Movement for the Advancement of Nationalism 
(MAN). Subalit ang muling pagtatayo ng PKP at 
ng mga organisasyong masa nito ay sinagkaan 
ng paglitaw ng maoismo noong 1966 at ng 
sumunod na tunggaliang Sino-Soviet. Sa im- 
pluwensya ng tinaguriang “dakilang proletaryong 
rebolusyong pangkultura” sa China, isang Maois- 
tang grupong kabataan sa loob ng PKP ang inor- 
ganisa ni Jose Maria Sison, kagawad ng Kawani- 
hang Pampulitika. Nais ni Sison na ipagpatuloy 
ang adbenturistang armadong pakikibaka batay 
sa tesis ni Mao na umiiral ang “pandaigdigang 
rebolusyonaryong sitwasyon”, samantalang ang 
mga beteranong bumubuo sa mayorya ng mga 
pinuno ng PKP ay naninindigang walang rebo- 
lusyonaryong sitwasyon sa Pilipinas, at ang ar- 
madong pakikibaka ay wala nang pag-asa bilang 
landas sa pag-agaw sa kapangyarihan pampuliti- 
ka sa Pilipinas. 


Komentaryo: Bago ang 1960 wala nang nalalabi ni 
isang sangay ng PKP (o, mas tamang sabihin, ng 
lumang pinagsanib na partidong komunista at sosyalis- 
ta). Palipat-lipat na lamang ng taguan sa Maynila si Je- 
sus Lava, ang pangkalahatang kalihim, nang walang 

ugnay sa masa at sa nalalabing mga pwersa ng hukbong 
bayan. Si Kasamang Jose Maria Sison ang nagpaunlad 
sa mga lihim na Marxistang grupo ng pag-aaral at mga 
hayag na demokratikong organisasyon ng mga es- 
tudyante sa ilang unibersidad mula 1959 hanggang 
1961. Nang sipain siya sa trabaho bilang guro noong 
1961, nagpultaym siya bilang organisador ng mga se- 
minar ukol sa teorya, pulitika at unyonismo sa tatlong 
mayor na pederasyong paggawa (PAFLU, NATU at 
NAFLU) at sa ilang mayor na independyenteng unyon. 

Noong huling bahagi ng 1962, inanyayahan ni Je- 
sus Lava si Kasamang Sison na sumapi sa PKP at agad 
maging kagawad ng Komiteng Tagapagpaganap ng PKP 
o LPP (Lumang Partidong Pinagsanib). Ito ang naging 
Kawanihang Pampulitika kalaunan. Noong 1963, iniug- 
nay ni Sison ang MASAKA (na pinamumunuan noon ni 
Felixberto Olalia) sa PKP. Inatasan din siyag magbigay 
ng mga repasong pag-aaral sa Marxismo-Leninismo sa 
mga lider ng MASAKA upang muling mapagtibay ang 
katayuan nila bilang mga kasapi ng PKP. Itinatag niya 
ang Kabataang Makabayan noong 1964 mula sa tuluy- 
tuloy niyang gawain sa hanay ng mga kabataan mula 
1959. Ang CTUP ay isang maliit na pederasyon na bin- 
ubuo pangunahin ng maliliit na unyon ng mga mangga- 
gawa sa imprenta at tableriya. 

Bago pa man niya makilala ang sinuman sa dinas- 
tiyang Lava, matagal nang malapit si Sison sa ilang 
nakatatandang kasama na kritikal sa oportunismong 
Lavaista ngunit di makadaig kay Jesus Lava bilang aw- 
toridad upang muling itayo ang PKP. Sa pamamagitan 
ng kanyang masusing pag-aaral at pagpupunyagi, 
pinagtiwalaan si Sison ng nakatatanda at nakababatang 
mga kasama. Nahalal siya bilang tagapangulo ng Ka- 
bataang Makabayan, bilang pangkalahatang kalihim at 
pangalawang tagapangulo ng Worker's Party (na 
maglao'y pinangalanang Partido Sosyalista ng Pilipinas) 
at bilang pangkalahatang kalihim ng Movement for the 
Advancement of Nationalism. 

Sa loob ng PKP o LPP, mula't sapul, hindi inilingid 
ni Sison ang kanyang mga paninindigan sa mga usa- 
ping pang-ideolohiya, pampulitika at pang-organisa- 
syon. Matagumpay niyang naipangibabaw ang Marxis- 
mo-Leninismo bilang pangunahing tunguhin sa loob ng 
Komiteng Tagapagpaganap laban sa modernong re- 
bisyunismo noong mga taong 1963 hanggang 1965. 
Hindi nangahas ang mga Lavaista na lantaran siyang 
kontrahin dahil sa pwersa ng kanyang katwiran at sa 
kanyang susing papel sa lihim na pagbubuo ng partido 
at sa hayag na kilusang masa. 

Bawat taong lumipas, puspusan niyang iginiit ang 
malalimang pag-aaral sa kasaysayan ng partido at sa 
umiiral na sitwasyon sa bansa at sa buong mundo. 
Nananawagan siyang harapin ang mga nakaraang opor- 

tunismo sa PKP sa pamamagitan ng pagsusuri sa mga 
ito sa gabay ng rebolusyon sa China, laluna sa pag- 
bubuo ng partidong proletaryo, ng hukbong bayan at 
nagkakaisang prente bilang mga sandata ng rebolu- 
syong Pilipino. Matatag siyang nanindigan para sa 
Marxismo-Leninismo laban sa modernong rebisyunismo 
sa malawak na saklaw ng mga isyu. 

Sinimulan ng mga Lavaista ang pag-ugnay sa re- 
bisyunistang partidong Soviet at panlilibak sa kanya 
noong 1965 matapos siyang magsulat ng kasaysayan ng 
partido at pangkalahatang ulat na matalas na pumuna 
sa oportunistang pagpapabaling-baling ng Lavaistang 
linya at mga patakaran, mula Kanan tungong “Kaliwa” 
tungong Kanan. Atas sa kanya ng Komiteng Tagapagpa- 
ganap ang pagsulat sa mga ito. Ang ganap na paghihi- 
walay ng mga Marxista-Leninista sa mga Lavaistang re- 
bisyunista ay naganap noong Abril 1967. Humantong 
ito sa Unang Dakilang Kilusang Pagwawasto na nagbun- 
sod ng muling pagtatatag ng PKP. Ang mga detalye 
kaugnay ng mga pangyayaring ito ay makikita sa mga 
batayang dokumento ng muling pagtatatag ng PKP at 
sa mga bagong libro katulad ng “The Philippine Revo- 
lution: The Leader's View” at “At Home in the the World: 
Portrait of a Revolutionary.” 


Noong kaarawan ni Mao (December 26) noong 
1968, pormal na tumiwalag sa PKP si Sison at 
iilang mga tagasunod niya sa pamamagitan ng 
paglulunsad ng “kongreso” upang buuin ang 
maoistang “Communist Party of the Philippines” 
(CPP). Ang pagbubuo ng CPP, at kalauna'y ng 
“New People's Army” (NPA) nito, ay lihim na si- 
nuportahan ng noo'y Senador Benigno “Ninoy” 
Aquino at media magnate na si Don Chino Roces, 
kapwa kilalang mga ahente ng US CIA. Isa sa 
mga unang mayor na hakbangin ng CPP-NPA 
upang “pabilisin” ang umano'y “rebolusyona- 
ryong sitwasyon” ay ang teroristang pambobom- 
ba sa miting de abanse sa Manila ng oposisyunis- 
tang Partido Liberal noong 1971. Isinisi kay 
Marcos ang pambobombang iyon na isinangkalan 
naman niya upang suspindihin ang writ of 
habeas corpus. Ang mga sumunod na adbentu- 
ristang aksyon ng CPP-NPA, kabilang ang 
dalawang nabulilyasong pagpapasok ng armas 
lulan ng barko mula sa noo'y maoistang China, 
ay ginamit na sangkalan ni Marcos upang 
ideklara ang batas militar noong 1972. Nauwi sa 
wala ang ipinagmamalaki ng CPP-NPA na 
paglulunsad ng “digmang bayan” bilang tugon 
sa deklarasyon ng batas militar. Habang ang 
batas militar ay kinatangian ng malubhang 
pagsikil sa mga karapatang sibil at pampulitika, 


kinatampukan din ang panahong ito ng mga 
positibong pag-unlad na malao'y seryosong 
ikinabahala ng imperyalismo---ang pagtatayo ng 
sektor pang-estado sa mahahalagang bahagi ng 
ekonomya, partikular sa industriya, ang 
pagbubukas ng diplomatiko, pangkalakalan at 
iba pang relasyon sa USSR at iba pang 
sosyalistang bansa, at ang pagiging malapit ng 
Pilipinas sa Non-Aligned Movement. Noong 
Oktubre 1974, bunsod ng negosasyong pinasimu- 
lan ni Marcos, ang PKP ay pumasok sa pampuli- 
tikang kasunduan kung saan iwinaksi ng PKP ang 
armadong pakikibaka, habang si Marcos naman 
ay kumilala sa ligal na pag-iral ng PKP, nagga- 
wad ng pagkilala ng guyerno sa mga beterano ng 
HUKBALAHAP, nagpalawak sa saklaw ng repor- 
mang agraryo sa mga lugar na may impluwensya 
ng PKP, at nagbigay ng amnestiya sa mga nati- 
tirang bilanggong pulitikal na kasapi ng PKP at 
HMB. Bukod sa pagpopormalisa ng pagwawaksi 
nito sa armadong pakikibaka (na isang dekada 
pa man ang nakaraaraaa'y itinuring na nito 
bilang walang pag-asang landas tungo sa 
pagkakamit ng kapangyarihang pampulitika), 
ang pampulitikang kasunduan noong 1974 ay 
hindi pumigil sa PKP sa pagbatikos sa mga maka- 
imperyalistang hakbangin ni Marcos. 


Komentaryo: Sumidhi ang bangis ng artikulo sa na- 
pakahabang talata sa itaas. Bigla itong nagharap ng 
tahasang kasinungalingang ang muling pagtatatag ng 
PKP ay lihim na sinuportahan ng mga anti-komunistang 
sina Senador Benigno Aquino at Chino Roces para 
lamang ipahiwatig na may kinalaman dito ang CIA at il- 
ihis ang atensyon mula sa tunay na papel ng CIA sa 
pagsuporta sa pagpapataw ni Marcos ng pasistang dik- 
tadura laban sa mamamayang Pilipino. 

Walang kahihiyang sinisisi ng artikulo ng PKP-30 
ang PKP sa napakalalaking krimen ni Marcos at bini- 
gyang-katwiran pa ang pasistang diktadura. Kinakasi- 
han nito ang gawa-gawang paratang ni Marcos na ang 
PKP at si Aquino ang nasa likod ng pambobomba sa 
Plaza Miranda. Pagkatapos, pinuri nito ang pasistang si 
Marcos bilang umano'y siyang responsable sa “mga 
positibong pag-unlad na malao'y seryosong ikinabaha- 
la ng imperyalismo.” Pinanghahawakan nito ang 
lumang kasinungalingan ng PKP-30 na si Marcos ay ki- 
natawan ng industriyalistang pambansang burgesya at 
hindi bilang malaking burukrata-kapitalistang ki- 
natawan ng malaking burgesyang kumprador at uring 
panginoong maylupa na sunud-sunuran sa imperyalis- 
mong US. Pinalalaki nito ang ugnay ng pasistang rehi- 
meng Marcos sa sosyal imperyalistang Soviet para pala- 

basing si Marcos ay isang makabayang burges sa halip 
na isang tunay na pusakal na papet ng imperyalismong 
US. 

Buong-kasinungalingan nitong ipinangangalan- 
dakan na nauwi sa wala ang digmang bayang isinusu- 
long ng PKP, BHB at mamamayan at ipinaghahambog 
na naging higit na kapaki-pakinabang sa PKP-30 ang 
pagsuko at pagpapakasangkapan sa saywar at paninik- 
tik ng pasistang rehimeng Marcos. Ang totoo, ang mga 
rebolusyonaryong pwersa ng mamamayan, ang PKP, 
BHB at NDF, ang mga organo ng kapangyarihang pam- 
pulitika at mga organisasyong masa, ay lumakas sa pa- 
mamagitan ng paglaban sa pasistang diktadura. Lubos 
na naubusan ng kredibilidad ang PKP-30 sa 
pakikipagsabwatan nito sa pasistang rehimen at naging 
walang saysay na pangkat ng mga ahente sa mga liblib 
na lugar kung saan sila nanatili at kung saan sila gina- 
mit ng pasistang si Marcos sa paghahasik ng madugong 
intriga laban sa mga pwersa at baseng masa ng PKP at 
BHB. 

Noong 1972-1974, nang tinatangka pa lamang ni- 
lang “himukin” ang mga anti-Marcos na lider at kasapi 
na itaguyod ang linya ng pagsuko kay Marcos, pinahi- 
rapan at pinatay ng mga maka-Marcos na lider ng PKP- 
30 ang karamihan ng mga lider at kasapi ng “Marxist- 
Leninist Group” na pinamumunuan ni Dr. Francisco Ne- 
menzo na kagawad ng Kawanihang Pampulitika ng par- 
tido. Alam ni Marcos at ng kanyang mga pangunahing 
upisyal sa intelligence ang mga patayang ito sa pama- 
magitan ng kanilang mga double agent na sina Federi- 
co Maclang at Ernesto Macahiya. 


Ang pampulitikang kasunduan ay nagbigay sa 
PKP ng kalayaang mag-organisa sa masa, at 
noong 1975, nabuo ang bagong mga sektoral na 
organisasyong masa upang halinhan yaong mga 
idineklarang iligal nang ipataw ng batas militar. 
Sa buong panahon ni Marcos, isa sa mga tuluy- 
tuloy na iginiit ng PKP ang pag-aalis sa mga base 
militar ng US at ang katuparan ng Pilipinas na 
malaya sa mga armas nukleyar: pagrespeto sa 
karapatang-tao:, kontrol sa mga korporasyong 
transnasyunal: pagtutol sa mga dikta ng World 
Bank at IMF; makabansang industriyalisasyon at 
proteksyunismo sa ekonomya, at mas mahigpit 
na kooperasyon sa mga sosyalistang bansa at sa 
non-aligned movement para makamit ang mas 
mahusay na kaayusan sa kalakalan, pangala- 
gaan sa kapayapaang pandaigdig, wakasan ang 
mga rasistang rehimen, at mapalaya ang lahat 
ng bansang kolonya pa. Ito rin ang mga iginiit 
ng PKP nang magwakas ang rehimeng Marcos, 
gayunman, liban sa pagpapawalambisa sa mga 

batas na ginamit ni Marcos laban sa mga karap- 
atang sibil, ang rehimeng Cory Aquino at mga 
sumunod na rehimen ay napatunayang kasin- 
sunud-sunuran din ni Marcos sa mga dikta ng im- 
peryalismo. Ang kasalukuyang rehimeng Arroyo 
ay tumutungo pa sa pagsupil sa mga karapatang 
sibil at pampulitika, kahit walang pormal na 
deklarasyon ng batas miliar o emergency rule. 


Komentaryo: Pinalalabas ng PKP-30 sa unang pa- 
ngungusap sa itaas na dahil sa “pampulitikang 
pakikipagkasundo” nito sa pasistang rehimeng Marcos 
ay nagawa nitong magtayo ng mga organisasyong 
masang panghalili sa mga naobligang kumilos ng lihim. 
Pinalalabas din nito na ang PKP-30 ang namumuno 
ngayon sa mga organisasyong masang patuloy na 
lumalaban sa mga rehimeng sumunod kay Marcos. 
Upang linlangin ang umano'y mga kapatid nitong 
rebisyunistang rehimen sa ibang bansa, pinalalabas ng 
PKP-30 na likha at nasa kontrol nito ang malalakas na 
ligal na organisasyong masa ng pambansa-demokrati- 
kong kilusan. Ang totoo, mula 1974 ay inutil na ang 
PKP-30 maliban sa pagiging pangkat ng mga espiya at 
ahente sa propaganda ng pasistang rehimeng Marcos 
hanggang 1986. Mula 1986, naglako ito ng pampuliti- 
kang serbisyo sa magkakasunod na rehimen. Subalit 
hindi naman ito binibigyan ng pampulitikang 
kabuluhan ng mga rehimeng sumunod kay Marcos dahil 
nawalan na itong silbi kahit bilang kasangkapan sa 
kontra-rebolusyon. Nagpapatuloy na lamang ito bilang 
kasangkapan sa saywar at paniktik ng reaksyunaryong 
AFP at pambansang pulisya. 


Sa larangang internasyunal, tuluy-tuloy na tinu- 
ligsa ng PKP ang maoismo at “bagong kaliwang” 
adbenturismo bilang mga espesyal na kasangka- 
pan ng imperyalismo upang hatiin ang inter- 
nasyunal na kilusang komunista, ang sosyalis- 
tang komunidad, ang internasyunal na kilusan 
ng uring manggagawa at ang mga kilusan para 
sa pambansang paglaya. Kaalinsabay, pinuna ng 
PKP ang maka-kanang mga tunguhin sa ilang 
partidong “Euro-komunista” na tumindig sa plat- 
apormang anti-Soviet at pagkundena sa diktadu- 
ra ng proletaryado noong dekada 1980. Mahig- 
pit na sinuportahan ng PKP ang internasyunalis- 
tang pagtulong ng Vietnam sa pagpapalaya sa 
Cambodia, habang ang maoistang PKP ay tuluy- 
tuloy na sumuporta sa rehimeng Khmer Rouge na 
nagpasimuno ng henosidyo. Kalaunan, sa pagk- 
abahala kaugnay ng paglakas ng mga di makau- 
ring konsepto noong panahon ng “perestroika,” 
pinuna ng PKP ang mga deklarasyon ni Gorba- 

chov na sumuporta sa pananatili ng mga base 
militar ng US sa Pilipinas, habang ang masa ng 
ating sambayanan ay nananawagan para sa 
kagyat na paglalansag sa mga ito. Sa kasama- 
ang-palad, hindi gayon kariing pinuna ng PKP 
ang mga tunguhing makakanan sa loob ng CPSU 
na humantong sa pagbuwag sa USSR at sa 
sosyalistang komunidad ng pangkating Gorba- 
chov-Yeltsin-Shevardnadze na pinalakpakan ng 
imperyalismo. 


Komentaryo: Ang talata sa itaas ay masasabing 
malalakas na kokak ng maliit na palaka, na sumisisi sa 
mga Maoista at di sa mga rebisyunista sa panghahati sa 
internasyunal na kilusang komunista at saka naghabol 
na may mas malaki pa sana itong nagawa sa pagpuna 
sa “makakanang tunguhin” sa CPSU. Kung namuna nga 
naman ito, baka hindi ito tumanggap ng mga libreng 
pasahe sa eroplano at bayad sa hotel na kaloob ng mga 
rebisyunistang partidong maka-Soviet para makadalo sa 
napakaraming kongreso at kumperensya. 

Sa kasalukuyan, pumapapel ang PKP-30 sa isang 
partido sa Southern Europe na umiimbita pa rin dito sa 
mga pagtitipon at sumasagot sa pamasahe nito sa ero- 
plano at bayad sa otel. Buo ang paninindigan ng Marx- 
ista-Leninista-Maoistang PKP hinggil sa rebisyunistang 
linya mula kay Krushchov tungo kay Brezhnev at Gorba- 
chov na bandang huli'y bumuwag sa Soviet Union. Ban- 
dang huli, ang mga rebisyunistang Soviet at mga krim- 
inal na kolaboreytor nila ay bumaling din sa lantaran at 
ganap na pagpapanumbalik ng kapitalismo noong 
1989-91 upang lubusang gawing ligal ang kanilang 
mga ninakaw at tuluyang isapribado ang mga pag-aa- 
ring publiko. Para sa komprehensibong pagtalakay sa 
pagbagsak ng CPSU at Soviet Union, inaanyayahan 
namin ang mga mambabasa na pag-aralan ang Manindi- 
gan para sa Sosyalismo Laban sa Modernong Rebisyu- 
nismo. 


Sa kasamaang-palad ng PKP, marami sa mga 
nasiraan ng loob bunsod ng mga pangyayari 
noong 1989-1991 ay umalis sa PKP, laluna 
yaong nagmula sa mga intelektwal, at nabawa- 
san ng kalahati ang kasapian ng PKP tungong 
2,000 na lamang nitong nakaraang dekada. 
Noong panahon ding iyon sa loob ng maoistang 
PKP, ang mga tanong ukol sa kawastuan ng “re- 
bolusyonaryong sitwasyon,” ukol sa pangangai- 
langang ipagpatuloy ang armadong pakikibaka 
at linyang “kubkubin ang kalunsuran mula sa 
kanayunan,” at sa pangangailangang magdaos 
ng ika-2 Kongreso upang rebisahin ang mga 
Maoistang dokumento ng PKP noong 1968, ay 


humantong sa madugong purgahan. Sunud-sun- 
od na baklasan sa loob ng maoistang PKP ang 
humantong sa pagbubuo ng 4 na ibang (“rejec- 
tionist”) partido na nag-iiba-iba ang pananaw 
mula sosyal-demokratiko hanggang trotskyista, 
at 2 sa mga partidong kumalas ay nagmantine 
ng kani-kanyang armadong grupo laban sa BHB 
ng PKP. Kumbaga, pinag-aawayan pa rin ng 
maoistang PKP at mga grupong tumiwalag dito 
ang mga estratehikong usapin na resolbado na 
sa loob ng PKP noon pang dekada 1960. 


Komentaryo: Iniuulat ng PKP-30 sa talata sa itaas na 
bumagsak nang kalahati ang kasapian nito tungong 
2,000 noong isang dekada, bunga ng pagkasira ng loob 
bunsod ng mga pangyayari noong 1989-91 (na itinutu- 
ring ng PKP na pagbagsak ng mga rebisyunistang rehi- 
men na pumatay sa sosyalismo sa pamamagitan ng re- 
bisyunismo). Matapos ng lahat ng paghahambog na 
ito'y lumakas dahil sa pakikipagsabwatan sa pasistang 
rehimeng Marcos, dahil sa rebisyunistang linyang maka- 
Soviet at dahil sa antagonismo nito sa armadong rebo- 
lusyon ng mamamayang Pilipino, ang tanging maipag- 
mamalaki ng PKP-30 ay rumurok ng kasapian nito sa 
4,000 noon, sa kabila ng palagian at papalubhang kri- 
sis ng malakolonyal at malapyudal na naghaharing sis- 
tema, na pawang matabang lupa para sa rebolusyonar- 
yong gawain. 

Kasabay nito, pinalalabas ng PKP-30 na ang 
Ikalawang Dakilang Kilusang Pagwawasto ay lubhang 
nagpahina sa PKP. Ang kilusang ito ay isang kilusang 
pang-edukasyon na nagwasto sa malulubhang ka- 
maliang pampulitika at krimen ng iilang lumihis mula 
sa rebolusyonaryong landas. Bigung-bigo ang PKP-30 
sa tangka nitong ilarawan at paghaluin ang kilusang 
pagwawasto at ang madudugong krimeng gawa ng 
pinakamasasahol na taksil. 

Dahil sa kilusang pagwawasto, ang PKP ay naging 
di hamak na mas malakas kaysa kailanman sa nakaraan. 
Ilampung libo ang kasapi nito at malapit na itong hu- 
migit sa 100,000. Namumuno ito sa masaklaw na uri ng 
mga organisasyong masa at may baseng masang bu- 
mibilang ng ilang milyon. Kumikilos sa loob ng mahig- 
it 130 larangang gerilya ang BHB. Libu-libo ang mga 
pultaym na mandirigma nito na may mga ripleng aw- 
tomatik, bukod sa marami pang nasa mga yunit milisya 
at para sa pagtatanggol sa sarili. Pinamumunuan ng 
PKP ang mga organo ng kapangyarihang pampulitika sa 
malalawak na erya sa kanayunan. Patuloy na pinauun- 
lad ng National Democratic Front of the Philippines ang 
nagkakaisang prente. 


(Nota: Mula noong huling bahagi ng dekada 
1980, idinudugtong ng PKP ang taong “1930” sa 
pangalan nito---PKP-1930, upang ipag-iba ito sa 
maoistang PKP na tumiwalag sa PKP noong 
1968. Lalong itong kailangan dahil sa paglakas 
ng maoistang teroristang mga aktibidad mula 
noong panahong iyon--ang pambobomba sa 
mga tulay at pagsabotahe sa mga riles sa South- 
ern Luzon, ang pagsunog sa mga pasilidad 
pantransportasyon at pangkomunikasyon sa iba't 
ibang bahagi ng bansa, ang pagkidnap sa mga 
Hapones at iba pang mga negosyante upang 
ipatubos, ang pangingikil ng tinaguriang “rebo- 
lusyonaryong buwis” at ang pana-panahong 
“election campaign permit fee,” mga atake sa 
mga relihiyosong grupo sa mga prubinsya sa 
Davao, ang pagtortyur at pagmasaker sa mga tu- 
mututol sa loob ng PKP-BHB [tinawag na “Oplan 
Missing Link” at “Kampanyang Ahos”], at ang 
pagpatay sa mga nanguna sa pagkalas sa 
PKP/BHB--na pinalalabas sa midya bilang mga 
aktibidad ng “komunista” upang siraan ang tu- 
nay na esensya ng paninindigang komunista.) 


Komentaryo: Ang PKP-30 ay kumikilos bilang espesyal 
na ahente ng imperyalismong US sa pagpapalabas na 
ang armadong rebolusyon para sa pambansang paglaya 
at demokrasya ay dili iba't terorismo. Kinakasihan nito 
ang pinakamarurumi at pinakamabababaw na atake ng 
reaksyunaryong AFP at pulisya ng gubyernong Manila 
laban sa PKP. Kasabay nito, tikom ang bibig ng PKP-30 
kaugnay ng malalalang paglabag sa karapatang-tao na 
inihahasik laban sa mga hinihinalang kabilang sa rebo- 
lusyonaryong kilusan at sa mga ligal na patriyotiko at 
progresibong mga pwersa at elemento sa Pilipinas. Ang 
mga gawa-gawang paratang na ito ng PKP-30 ay 
sinagot na sa maraming publikasyon ng PKP. Ang mga 
mambabasa ay inaanyayahang bumisita sa Philippine 
Revolution Web Central para sa wastong impormasyon 
ukol sa PKP, BHB at NDFP. 

Sapat na nating nailantad ang anti-komunista, an- 
ti-mamamayan at kontra-rebolusyonaryong katangian 
ng artikulo at ng may-akda nito, ang PKP-30. Ang pan- 
gunahing diin ng artikulo ay atakehin ang PKP at ang 
rebolusyong Pilipino sa halip ipagdiwang ang ika-75 
anibersaryo ng pagtatatag ng PKP ni Crisanto Evange- 
lista at iba pang kasama noong 1930. Wala nang dahi- 
lan para komentaryuhan pa ang ibang bahagi ng artiku- 
lo. Ang mga natitira pang talata ay pawang ipokrito at 
walang batayang kahambugan at kalokohan, o sa isang 
salita, pawang basura. [EB 

